Príloha č. 5 k metodike

**ZOZNAM MERATEĽNÝCH UKAZOVATEĽOV PROJEKTOV**

Merateľné ukazovatele žiadostí o poskytnutie regionálneho príspevku (ďalej len „žiadosť“) sú usporiadané do dvoch skupín:

1. povinné merateľné ukazovatele,
2. voliteľné merateľné ukazovatele.

Žiadateľ je povinný v žiadosti zadefinovať minimálne 1 merateľný ukazovateľ (ďalej len „MU“), prioritne z 1. skupiny.

**Plnenie merateľných ukazovateľov:**

Nastavenie hodnôt merateľných ukazovateľov v žiadosti je potrebné nastaviť primerane a reálne na výšku žiadaného regionálneho príspevku (ďalej len „RP“), s ohľadom na aktivity projektu a časový harmonogram realizácie projektu.

Odhad cieľovej hodnoty sa stanoví k dátumu ukončenia realizácie aktivít projektu.

MU stanovené v zmluve o poskytnutí regionálneho príspevku (ďalej len „zmluva“) musia byť naplnené k termínu ukončenia projektu.

1. **POVINNÉ MERATEĽNÉ UKAZOVATELE**

Žiadateľ v časti 4.A formulára žiadosti uvedie k MU počiatočný stav ukazovateľa a plánovanú cieľovú hodnotu ukazovateľa k dátumu ukončenia realizácie aktivít projektu.

|  |  |  |
| --- | --- | --- |
| **Merateľný ukazovateľ** | **Merná jednotka** | **Vysvetlivka** |
| **Počet priamo podporených pracovných miest:**  *Uchádzač o zamestnanie[[1]](#footnote-1)* | počet | Pracovné miesta, ktoré budú vytvorené realizáciou projektu a zachované počas minimálne 1 roka po jeho ukončení. V prípade podpory hospodárskej činnosti je povinné obdobie udržateľnosti pracovného miesta určené v príslušných schémach pomoci.  Ukazovateľ - počet ročne podporených pracovných miest vyjadruje celkový počet vytvorených a obsadených pracovných miest v ekvivalentoch plných pracovných úväzkov (ďalej len „full time equivalent“ alebo „FTE“) zodpovedajúcich ročnému fondu pracovného času. Podporené pracovné miesta musia vzniknúť v priamej súvislosti s realizovaným podporeným projektom.  MU je vyhodnotený prostredníctvom Prílohy č. 3, Príručky pre prijímateľa s názvom „Evidencia obsadzovania alebo preobsadzovania pracovných miest“. |
| **Počet priamo podporených pracovných miest:**  *Znevýhodnený uchádzač o zamestnanie[[2]](#footnote-2)* | počet | Pracovné miesta, ktoré budú vytvorené realizáciou projektu a zachované počas minimálne 1 roka po jeho ukončení. V prípade podpory hospodárskej činnosti je povinné obdobie udržateľnosti pracovného miesta určené v príslušných schémach pomoci.  Ukazovateľ - počet ročne podporených pracovných miest vyjadruje celkový počet vytvorených a obsadených pracovných miest v ekvivalentoch plných pracovných úväzkov (ďalej len „full time equivalent“ alebo „FTE“) zodpovedajúcich ročnému fondu pracovného času. Podporené pracovné miesta musia vzniknúť v priamej súvislosti s realizovaným podporeným projektom.  MU je vyhodnotený prostredníctvom Prílohy č. 3, Príručky pre prijímateľa s názvom „Evidencia obsadzovania alebo preobsadzovania pracovných miest“. |

1. **VOLITEĽNÉ MERATEĽNÉ UKAZOVATELE**

Žiadateľ v časti 4.B formulára žiadosti uvedie tie MU, ktorých plnenie vyplýva z charakteru projektu a popisu uvedeného v predloženej žiadosti. Žiadateľ si môže vybrať ľubovoľný počet MU. Pre každý vybraný ukazovateľ žiadateľ stanoví odhad cieľovej hodnoty k dátumu ukončenia realizácie aktivít projektu. V prípade, že projekt je možné zaradiť do viacerých oblastí, žiadateľ si môže zvoliť relevantné ukazovatele z viacerých nasledujúcich tematických skupín povinne voliteľných merateľných ukazovateľov (A-H). Voliteľné merateľné ukazovatele sa uplatňujú v závislosti od charakteru projektu, v ojedinelých prípadoch nahrádzajú povinné merateľné ukazovatele, t. j. v prípade, ak v rámci predkladaného projektu nevznikne žiadne pracovné miesto, žiadateľ si musí vybrať zo zoznamu voliteľných merateľných ukazovateľ minimálne 1 MU.

**Tematické skupiny:**

1. **Zamestnanosť**

|  |  |  |
| --- | --- | --- |
| **Merateľný ukazovateľ** | **Merná jednotka** | **Vysvetlivka** |
| **Počet priamo podporených pracovných miest:**    *Neregistrovaný uchádzač*  *o zamestnanie na Úrade práce, sociálnych vecí a*  *rodiny SR* | počet | Pracovné miesta, ktoré budú vytvorené realizáciou projektu a zachované počas minimálne 1 roka po jeho ukončení. V prípade podpory hospodárskej činnosti je povinné obdobie udržateľnosti pracovného miesta určené v príslušných schémach pomoci.  Ukazovateľ - počet ročne podporených pracovných miest vyjadruje celkový počet vytvorených a obsadených pracovných miest v ekvivalentoch plných pracovných úväzkov (ďalej len „full time equivalent“ alebo „FTE“) zodpovedajúcich ročnému fondu pracovného času. Podporené pracovné miesta musia vzniknúť v priamej súvislosti s realizovaným podporeným projektom.  MU je vyhodnotený prostredníctvom Prílohy č. 3, Príručky pre prijímateľa s názvom „Evidencia obsadzovania alebo preobsadzovania pracovných miest“. |
| **Počet nepriamo podporených pracovných miest** | počet | Pracovné miesta, ktoré vzniknú u iných subjektoch vďaka realizácii projektu. Preukazuje sa čestným prehlásením prijímateľa. |

1. **Podnikanie a inovácie**

|  |  |  |
| --- | --- | --- |
| **Merateľný ukazovateľ** | **Merná jednotka** | **Vysvetlivka** |
| **Počet nových produktov poskytovaných subjektom** | počet | Tovary alebo služby, ktoré neboli do realizácie aktivít projektu ponúkané vrátane zmeny ich kvality. Jedná sa o vznik nového výrobku alebo služby (produktu), resp. podstatnú zmenu (vylepšenie) produktu spočívajúcu v jeho výrazne zdokonalených vlastnostiach alebo účele využitia. MU sa preukazuje dokumentom z internej evidencie prijímateľa. |
| **Počet podnikov, ktorým sa poskytuje podpora** | počet | Podnik: Organizácia vyrábajúca výrobky alebo poskytujúca služby s cieľom uspokojiť potreby trhu a tým dosiahnuť zisk. Právna forma podniku môže byť rôzna (SZČO, partnerstvá, atď.) Podnikom je aj subjekt sociálnej ekonomiky, ktorého hlavným cieľom nie je tvorba zisku pre jeho majiteľov, ale dosiahnutie pozitívneho sociálneho vplyvu. MU sa preukazuje dokumentom z internej evidencie prijímateľa. |
| **Počet vytvorených multisektorových partnerstiev** | počet | Počet partnerstiev, ktoré sú tvorené zástupcami minimálne dvoch rôznych sektorov (mimovládne organizácie, štátna správa, samospráva, súkromný podnikateľský sektor). MU sa preukazuje dokumentom z internej evidencie prijímateľa, zmluvou o spolupráci a pod. |

1. **Vzdelávanie**

|  |  |  |
| --- | --- | --- |
| **Merateľný ukazovateľ** | **Merná jednotka** | **Vysvetlivka** |
| **Kapacita podporenej školskej infraštruktúry MŠ/ ZŠ/ SOŠ/ RVC[[3]](#footnote-3)** | počet | Počet užívateľov, ktorí budú používať nové alebo zlepšené zariadenia MŠ/ ZŠ/ SŠ/ RVC. MU sa preukazuje z internej evidencie prijímateľa. |
| **Nárast kapacity podporenej školskej infraštruktúry MŠ/ ZŠ/ SOŠ/ RVC** | počet | Nárast počtu užívateľov, ktorí budú používať nové alebo zlepšené zariadenia MŠ/ ZŠ/ SŠ/ RVC. MU sa preukazuje z internej evidencie prijímateľa. |
| **Počet vybudovaných / rekonštruovaných / vybavených**  **učební** | počet | Počet učební, ktoré dostávajú podporu z RP. Viac učební môže byť podporených v rámci jednej školy.  MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby a podobne. |
| **Rozloha podporených areálov MŠ/ZŠ/ SŠ** | m2 | Napríklad ihriská, športové zariadenia, záhrady.  MU vychádza z predloženej projektovej dokumentácie; projektovej dokumentácie skutočného vyhotovenia; z predloženého stavebného povolenia; ohlásenia drobnej stavby a podobne. |

1. **Sociálne služby**

|  |  |  |
| --- | --- | --- |
| **Merateľný ukazovateľ** | **Merná jednotka** | **Vysvetlivka** |
| **Nárast kapacity rozšírenej infraštruktúry poskytovateľov sociálnych služieb (DSS[[4]](#footnote-4), denné stacionáre a pod.)** | počet | Nárast počtu nových miest pre užívateľov služieb poskytovateľa. MU sa preukazuje z internej evidencie prijímateľa. |
| **Kapacita podporenej infraštruktúry poskytovateľov sociálnych služieb (DSS, denné stacionáre a pod.)** | počet | Počet užívateľov, ktorí budú používať nové alebo zlepšené vybavenie. MU sa preukazuje z internej evidencie prijímateľa. |

1. **Podpora marginalizovaných rómskych komunít**

|  |  |  |
| --- | --- | --- |
| **Merateľný ukazovateľ** | **Merná jednotka** | **Vysvetlivka** |
| **Počet novovybudovaných bytových jednotiek pre MRK[[5]](#footnote-5) na zabezpečenie nájomného bývania** | počet | Počet novovybudovaných bytových jednotiek pre MRK na zabezpečenie nájomného bývania s prvkami prestupného bývania, ktoré vznikli v dôsledku realizácie projektu. MU sa preukazuje z internej evidencie prijímateľa. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby a podobne. |
| **Počet podporených pracovných miest sociálnych pracovníkov** | počet | Pracovné miesta, ktoré vzniknú vďaka realizácii projektu pre ľudí z MRK. Pracovné miesta typu terénny sociálny pracovník, asistent terénneho sociálneho pracovníka, pracovník komunitného centra, asistent učiteľa a iných pedagogických pracovníkov a odborných zamestnancov a pod. MU sa preukazuje z internej evidencie prijímateľa. |
| **Počet podporených komunitných centier** | počet | Počet komunitných centier v územiach s prítomnosťou MRK (MU sa preukazuje z internej evidencie prijímateľa podľa Atlasu rómskych komunít 2019). |
| **Kapacita podporenej infraštruktúry komunitných centier** | počet | Počet užívateľov, ktorí budú používať nové alebo zlepšené vybavenie. MU sa preukazuje z internej evidencie prijímateľa. |
| **Nárast kapacity podporenej infraštruktúry komunitných centier** | počet | Nárast počtu užívateľov, ktorí budú používať nové alebo zlepšené zariadenia komunitných centier. MU sa preukazuje z internej evidencie prijímateľa. |
| **Počet osôb z MRK, ktoré využili služby komunitných centier** | počet | Počet osôb MRK, ktoré počas realizácie projektu využili služby komunitných centier. MU sa preukazuje z internej evidencie prijímateľa. |

1. **Technická infraštruktúra**

|  |  |  |
| --- | --- | --- |
| **Merateľný ukazovateľ** | **Merná jednotka** | **Vysvetlivka** |
| **Dĺžka vybudovaných /zrekonštruovaných ciest/mostov** | m | Vyjadruje celkovú dĺžku vybudovaných alebo rekonštruovaných ciest. Ide o cesty, ktorých kapacita alebo kvalita sa zlepšila (vrátane bezpečnostných noriem). MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby a podobne. |
| **Dĺžka nových / zrekonštruovaných úsekov cyklistických komunikácií** | m | Celková dĺžka novovybudovaných úsekov cyklistických komunikácií prostredníctvom RP. Pod cyklistickou komunikáciou sa v zmysle STN 73 6100 rozumie nemotoristická komunikácia určená na cyklistickú premávku s vylúčením alebo oddelením akejkoľvek motorovej dopravy (cyklocesta, cyklochodník). V zmysle podpory RP sem radíme aj viacúčelový pruh (STN 73 6110), cyklistický pruh (STN 63 6100) a cyklistický pás (STN 73 6100). MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby a podobne. |
| **Počet vytvorených prvkov doplnkovej cyklistickej infraštruktúry** | počet | Celkový počet vytvorených prvkov doplnkovej cyklistickej infraštruktúry prostredníctvom RP. Pod doplnkovou cyklistickou infraštruktúrou sa v zmysle podporovaných aktivít rozumejú chránené parkoviská pre bicykle, cyklostojany, nabíjacie stanice pre elektrobicykle, systémy automatickej požičovne bicyklov, hygienické zariadenia a pod. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby a podobne. |
| **Počet vybudovaných a modernizovaných integrovaných zastávok** | počet | Počet vybudovaných a zmodernizovaných integrovaných zastávok a zastávok cestnej verejnej osobnej dopravy podporených prostredníctvom RP. Integrovaná (združená) zastávka je zastávka, kde na jednej nástupnej hrane zastavuje cestná aj koľajová verejná osobná doprava. Zastávka predstavuje predpísaným spôsobom označené a vybavené miesto určené na nástup, výstup alebo prestup cestujúcich a na zastavovanie vozidiel pravidelnej verejnej osobnej dopravy. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby a podobne. |
| **Dĺžka vybudovanej / zrekonštruovanej kanalizačnej siete** | m | Počet metrov vybudovanej kanalizačnej siete podporenej z RP. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby a podobne. |
| **Dĺžka vybudovanej / zrekonštruovanej vodovodnej siete** | m | Počet metrov vybudovanej vodovodnej siete podporenej z RP. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby a podobne. |
| **Počet nových pripojení na kanalizáciu** | počet | Počet nových pripojení na kanalizáciu. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Počet nových pripojení na vodovod** | počet | Počet nových pripojení na vodovod. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Zvýšený počet obyvateľov s možnosťou zlepšenej dodávky pitnej vody** | počet | Počet obyvateľov, ktorým sa zlepšila dodávka pitnej vody. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Zvýšený počet obyvateľov s možnosťou zlepšeného čistenia komunálnych odpadových vôd** | počet | Počet obyvateľov, ktorým sa zlepšila možnosť čistenia komunálnych odpadových vôd. MU vychádza z internej evidencie prijímateľa podobne. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Zvýšenie kapacity čistiarne odpadových vôd v dôsledku realizácie projektu** | m3 | Zvýšená kapacita čistiarne odpadových vôd v dôsledku realizácie projektu. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Zvýšenie kapacity zariadení na triedenie odpadov** | t | Zvýšená kapacita zariadení na triedenie odpadov. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Množstvo recyklovaných komunálnych odpadov - kovy** | t/rok | Celkové množstvo zložky komunálneho odpadu - kovy, ktorá bola recyklovaná za obdobie jedného kalendárneho roka prostredníctvom zrealizovaných projektov. V prípade projektu zameraného na rekonštrukciu existujúcich zariadení na recykláciu zložky komunálnych odpadov - kovy sa vykazuje iba množstvo recyklovaného odpadu, o ktoré sa zvýšilo (t. j. rozdiel medzi množstvom recyklovaného odpadu po a pred realizáciou projektu). MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Množstvo recyklovaných komunálnych odpadov - papier** | t/rok | Celkové množstvo zložky komunálneho odpadu - papier, ktorá bola recyklovaná za obdobie jedného kalendárneho roka prostredníctvom zrealizovaných projektov. V prípade projektu zameraného na rekonštrukciu existujúcich zariadení na recykláciu zložky komunálneho odpadu - papier sa vykazuje iba množstvo recyklovaného odpadu, o ktoré sa zvýšilo (t. j. rozdiel medzi množstvom recyklovaného odpadu po a pred realizáciou projektu. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Množstvo recyklovaných komunálnych odpadov - plasty** | t/rok | Celkové množstvo zložky komunálneho odpadu - plasty, ktorá bola recyklovaná za obdobie jedného kalendárneho roka prostredníctvom zrealizovaných projektov. V prípade projektu zameraného na rekonštrukciu existujúcich zariadení na recykláciu zložky KO - plasty sa vykazuje iba množstvo recyklovaného odpadu, o ktoré sa zvýšilo (t. j. rozdiel medzi množstvom recyklovaného odpadu po a pred realizáciou projektu. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Množstvo recyklovaných komunálnych odpadov - sklo** | t/rok | Celkové množstvo zložky komunálneho odpadu - sklo, ktorá bola recyklovaná za obdobie jedného kalendárneho roka prostredníctvom zrealizovaných projektov. V prípade projektu zameraného na rekonštrukciu existujúcich zariadení na recykláciu zložky KO - sklo sa vykazuje iba množstvo recyklovaného odpadu, o ktoré sa zvýšilo (t. j. rozdiel medzi množstvom recyklovaného odpadu po a pred realizáciou projektu. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Množstvo vytriedeného kuchynského biologicky rozložiteľného odpadu (BRO)** | t/rok | Množstvo vytriedeného kuchynského BRO, ktorý bol vytriedený počas jedného kalendárneho roka prostredníctvom zrealizovaných projektov. V prípade projektov zameraných na rozšírenie (intenzifikáciu) existujúceho systému triedeného zberu BRO sa vykazuje iba zvýšené množstvo vytriedeného kuchanského BRO (t. j. rozdiel medzi množstvom vytriedeného kuchanského BRO po a pred realizáciou projektu). MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Počet realizovaných prvkov zelenej infraštruktúry** | počet | Celkový počet prvkov zelenej infraštruktúry na miestnej úrovni zrealizovaných prostredníctvom projektov.  Prvkom zelenej infraštruktúry sa rozumie strategicky plánovaná sieť prírodných a poloprírodných oblastí s inými environmentálnymi vlastnosťami, ktoré sú vytvorené a riadené tak, aby poskytovali široký rozsah ekosystémových služieb. V prípade realizácie viacerých prvkov zelenej infraštruktúry rovnakého typu v rámci jedného projektu, budú považované za 1 prvok (napr. vybudovanie 3 migračných prvkov v rámci jednej lokality). Zarátavanie viacerých prvkov zelenej infraštruktúry rovnakého typu v rámci jedného projektu je možné v prípade, ak daný prvok zelenej infraštruktúry vytvára samostatný funkčný celok, ktorý plní nezávislú funkciu oproti iným prvkom zelenej infraštruktúry, ktoré budú vybudované v rámci jedného projektu (napr. tri vetrolamy vysadené v rámci troch nezávislých prístupových ciest do jednej obce). MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Kapacita na zadržanie dažďovej vody v sídlach** | m3 | Kapacita na zadržanie dažďovej vody v sídlach. Celková kapacita na zadržanie dažďovej vody v sídlach prostredníctvom projektov RP na základe investičnej náročnosti na opatrenie. Podkladom pre stanovenie investičnej náročnosti realizovaných opatrení a ich rozsahu boli príslušné územnoplánovacie dokumentácie a strategické rozvojové dokumenty obcí. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Vytvorené alebo obnovené otvorené priestranstvá v mestských oblastiach** | m2 | Veľkosť obnovených / nových verejne dostupných otvorených priestranstiev. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Zníženie ročnej spotreby primárnej energie vo verejných budovách** | kWh/rok | Hodnota sa vypočíta z energetických certifikátov vydaných pred a po rekonštrukcii. Ukazovateľ ukáže celkový pokles ročnej spotreby do konca daného obdobia, nie celkovú úsporu energie počas daného obdobia. |

1. **Občianska vybavenosť - kultúrne zariadenia, parky, verejné priestranstvá, športoviská, centrá integrovanej zdravotnej starostlivosti (ďalej len „CIZS“)**

|  |  |  |
| --- | --- | --- |
| **Merateľný ukazovateľ** | **Merná jednotka** | **Vysvetlivka** |
| **Podlahová plocha nových / zrekonštruovaných verejných budov** | m2 | Napríklad obecné a kultúrne domy, mestské kultúrne strediská, mestské tržnice, CIZS. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Plocha zrekonštruovaných verejných priestranstiev** | m2 | Napríklad parky, námestia, športoviská. MU vychádza z predloženej projektovej dokumentácie/projektovej dokumentácie skutočného vyhotovenia/z predloženého stavebného povolenia/ohlásenia drobnej stavby z internej evidencie prijímateľa podobne. |
| **Kapacita podporenej infraštruktúry CIZS** | počet | Počet užívateľov, ktorí budú používať nové alebo zlepšené vybavenie. MU sa preukazuje z internej evidencie prijímateľa. |
| **Zníženie ročnej spotreby primárnej energie vo verejných budovách** | kWh/rok | Hodnota sa vypočíta z energetických certifikátov vydaných pred a po rekonštrukcii. Ukazovateľ ukáže celkový pokles ročnej spotreby do konca daného obdobia, nie celkovú úsporu energie počas daného obdobia |

1. **Cestovný ruch**

|  |  |  |
| --- | --- | --- |
| **Merateľný ukazovateľ** | **Merná jednotka** | **Vysvetlivka** |
| **Počet nových lôžok v ubytovacích zariadeniach** | počet | Vyjadrí sa nárast kapacity po realizácii projektu. MU sa preukazuje z internej evidencie prijímateľa. |
| **Počet realizovaných informačných aktivít** | počet | Celkový počet informačných aktivít v rámci realizácie projektu. Informačnou aktivitou sa rozumie najmä: konferencia, infodeň, veľtrh, výstava, TV/rozhlasový spot, inzercia na internete, inzercia v tlači, publikácia, webstránka, prieskum verejnej mienky a iné aktivity zamerané na informovanie cieľových skupín. MU sa preukazuje z internej evidencie prijímateľa (napr. prezenčné listiny, fotodokumentácia, pozvánky, plagáty a pod.). Medzi počet zrealizovaných aktivít sa nezapočítava povinná publicita projektu. |

1. ) Zákon č. 5/2004 Z. z. Zákon o službách zamestnanosti a o zmene a doplnení niektorých zákonov [↑](#footnote-ref-1)
2. ) Zákon č. 5/2004 Z. z. Zákon o službách zamestnanosti a o zmene a doplnení niektorých zákonov [↑](#footnote-ref-2)
3. ) Materské školy („MŠ“), základné školy („ZŠ“), stredné školy („SŠ“), regionálne vzdelávacie centrá („RVC“) [↑](#footnote-ref-3)
4. ) Domovy sociálnych služieb [↑](#footnote-ref-4)
5. ) Marginalizované rómske komunity [↑](#footnote-ref-5)